**ÅRSMELDING STEINHUSETS VENNER 2021 Org.nr.:** 893 284 362

**Foreningens styre:**

Amund Bø leder Leif Mogerhagen styremedlem

Ragnhild Røken Esbjug kasserer Anne Lise Jorstad styremedlem

Dagfrid Birketveit nestleder

**Varamedlemmer til styret:** Kari Wøien og Anne Berit Rustad

**Kontroll av regnskapet:** Knut Sterud og Stein Oppen

**Valgkomité:** Johan Wardeberg, Aslaug Dæhlen, Sigrid hammer

**Representant Stiftelsen Steinhuset:** Amund Bø

**Vararepresentant Stiftelsen Steinhuset:** Dagfrid Birketveit

Medlemstall Steinhusets Venner: 378 registrerte personer og foreninger. 112 medlemmer har betalt medlemskontingent i 2021. Æresmedlemmer Steinhusets Venner: Aase Ingeborg Raastad Velsand og

Kari Ruud Flem.

Steinhusets Venner og Stiftelsen Steinhuset er aktive på [www.steinhuset.org](http://www.steinhuset.org) og på Facebook med adresse: <https://www.facebook.com/Steinhusetgranavollen/>.

**Aktiviteter og arrangementer:**

**03. juni: ”Vårstemningar”**

Konsert med Aage Kvalbein, cello, Maren Myrvold, sopran og Marita Kjetland, piano. En flott konsert med variert program som omfattet både norsk, fransk, spansk og amerikansk musikk.

**12. juni ”Avduking av Bildentekstilet”**

Et arrangement i samarbeid med Stiftelsen Steinhuset. Bildentekstilet, et gjenskapt alterfrontale, ble avduket av biskop Fiske. En svært vellykket dag.

**13. september: ”Berre veit”**

En konsertforestilling med sanger fra Edith Piafs repertoar og dikt av Jon Fosse. Utøvere var Eline Holbø Wendelbo, ide, tekst og sang, Arnhild Vik, komposisjon og piano og Sigurd Tingstad, trekkspill.

**14. oktober ”60 år med Bob Dylan”**

En spennende musikalsk reise gjennom Bob Dylans musikkproduksjon. Levendegjort av Espen Aas.

**15. november ”Krigens folkerett”**

Cecilie Hellestveit gav oss et fyrverkeri av et foredrag om folkerett og internasjonal politikk.

**21. november ”Middelaldersøndag i Steinhuset”**

Et samarbeidsprosjekt mellom Randsfjordmuseet og Steinhusets Venner. Mange gode foredrag omkring Steinhuset, lokale steinbrudd, geologi, middelalderkirker, historie med mer. En svært interessant dag som mange satte pris på.

**26. november ”Klassisk jubileumskonsert”**

Kjempekveld med Alma Serafin Kraggerud, fiolin, Natallia Papova, piano og Henning Kraggerud, fiolin/bratsj. I anledning femtiårs jubileum for Steinhusets Venner, kalte vi dette en jubileumskonsert. Og for en konsert vi fikk.

**27. og 28. november ”Julemarked på Granavollen”**

Middelalderforeningen Hadar holdt åpent hus i Steinhuset. Her viste de tidsriktig håndverk, laget middelaldermat og viste våpen og redskaper. Bra med besøk. En hyggelig bruk av Steinhuset.

**13. juni – 15. aug. Steinhuset åpent for omvisning.**

Samarbeid mellom Stiftelsen Steinhuset og Steinhusets Venner. Totalt 534 besøkende. Dette er omtrent som i 2020. All guiding utført av seksten frivillige omvisere – tusen takk.

På grunn av korona ble bygdedagen i september avlyst.

Utvidelse av kjøkkenet i Steinhuset har kommet godt i gang. Selve rommet ble ferdig ved årsskiftet, og vi venter på rørlegger og flislegger. Prosjektet går i regi av Stiftelsen Steinhuset, men Steinhusets Venner har bevilget midler til utvidelsen og har fått midler fra Varigfondet til ny komfyr. Steinhusets Venner har også søknader inne hos Varigfondet og Sparebankstiftelsen DNB om ytterligere støtte.

Vi takker IT-bedriften Marcello, Kulturkontoret for Lunner og Gran, SpareBankstiftelsen Gran, Sparebankstiftelsen Jevnaker Lunner Nittedal og Varigfondet for økonomisk støtte. Takk til kaffegjengen som møter trofast opp på våre arrangement og til aktører og publikum.

Gran 17. januar 2022

Amund Bø

sign.